<diacritize> Emi Irinkerindo, omo Ifedayepo, omo eniyan, ti n gbe Ile- Alarinkiri, ti n lo si oke Ironu, ninu igbo Elegbeje, gba Ifepataki, omo Ajedubule, ti n gbe odo Iranti, aburo Olokun ti i se alakooso omi. Mo si se ileri, niwaju eniyan, ati niwaju iwin, niwaju emi ti a n ri, ati niwaju eyi ti a ko ri, niwaju ejo ati niwaju eranko, niwaju eye ati niwaju kokoro, niwaju opolo ati niwaju akan, wi pe: bi mo ti fe omo naa yii, nn ko nii je ki iya je e, n ko ni je ki ebi pa a, n o si maa se aajo re bi o ti ye. Bi ara re ko ba le, n o ba a wa oogun si i, bi n ko ba mo oogun aisan naa, n o wi fun awon ti o ba mo o, ki won se e fun mi. Ki i se eleyiinikan. Mo nilati mo pe, aajo temi ko ba le, n o fi owo baa lara, lati mo bi ara re ba ti gbona si, n o beere bi iyawo mi ti n gbadun si, n o kii lati fi han pe mo mo iyi re, bi otutu ba n pa a, n o mu aso miiran, n o da a bo o lara, n o beere ohun ti o n fe je, bi o ba si ti so fun mi, n o yara ranse ki won maa wa a, n ko ni lo si ode. Ki n maa sire lohun-un, ki o si dabi eni pe n ko bikota fun iyawo mi, nitori alaimokan ni eniyan naa, ti ara iyawo re ko da nile, ti o ba ode emu lo, ti o n rerin-in lohun-un bi eni pe ko si nnkan kan. Mo si tun se ileri pelu pe ko si ohunkohun ti obinrin yii le se, ti n o fi gbe owo mi soke luu, eni ti o ba lu iyawo re, oluware lu ohun elege Olodumare, o mu ara re kuro ni ipo eniyan, o fi ara re si ipo aja ti o ni digbolugi. N o maa bowo fun awon ara ile iyawo mi, eni ti o se afojudi si awon obi aya re ti fi ara re gegun-un, eni ti o fi ana re bu ti so ara re di eni epe. Bi iyawo mi ba soro edun okan re han mi, n o fun un ni esi ti o ye. Bi o ba n fe imoran nipa nnkan kan, n o fun un ni imoran ti mo ba mo, n ko ni so ile wa di ile ibanuje, ki n maa roju korokoro kiri, ki n maa dake duduudu. Sugbon kaka bee, n o maa ba iyawo mi se awada, n o maa ba a rerin-in, n o maa baa sire titi ojo aye mi. Mo tun se ileri niwaju gbogbo yin, pe n o kile fun oju mi, n ko ni je ki oju kokoro wo ibe, bi iyawo mi ti n wu mi tele, ni yooo maa wu mi titi laelae. Ninu aisan, yoo maa wu mi; ninu ilera yoo maa wuu mi; igba ti o ba loyun, ti ikun re ba yo bonbo, ti ete re gbe, ti ara re funfun, yoo maa wu mi sibe naa ni. N ko ni je ki iyawo mi te laarin egbe, n ko si ni fii sile ki oju maa pon on. Emi si mo pe, omo yii kii se omo iya mi, bi o ba se mi, mo nilati bomi suurru mu, bi mo ba binu die, dandan ni ki n tete ronu pada ki n fi erin le ibinu lo ni ile wa. Mo tun se ileri lonii pe, bi o ti wu ti inu bi mi to, oro buruku ko ni ti enu mi jade si i. Mo mo lati oni lo pe, iyawo yii le lo bimo fun mi, bi o ba bimo fun mi, ki n dupe lowo Olorun oba ki n toju omo ti o fi jinki mi. Mo tun mo bakan naa pe, iyawo mi yii le sai bimo fun mi, bi eyi ba je ipin mi, n ko gbodo je ki eyi ba alaafia ile wa je. O je asa ti o buru julo lopolopo, laarin awon orile ede miiran, pe ki eni ti ko bimo, ro pe aye oun ti baye, ki o rro pe fi oun ti pari, ki o maa kabaamo pe, ki ni oun wa si aye se, eniyan le wa ni ailomo, ki o se aye ni rereju olomo lo, eniyan le bimo, ki o bi ijangbon sile, ki o fi omo re se aye ni ibi. Lori gbogbo iwonyi, emi, Irinkerindo, ti o di oko Ifepataki lonii, be gbogbo yin, ki e ba mi gbadura pe eru nla ti mo te ori gba lonii, ki Olodumare ba mi gbe e; ki Olorun ba mig be e; ki Eledaa mi ba mi gbe e, ki oba Aiku ba mi gbe e, ki oba Airi ba mi gbe e, ki olojo oni ba mi gbe e, ki oba Alewilese ba mi gbe e, ki Alakooso aye ati Alakooso orun ba mi gbe e, ki awon ogun orun si maa ba mi gbe e titi laelae. Nitori naa, iyawo mi, Ifepataki, mu owo re wa, emi, Irinkerindo fi oruka diamondi yii, ba o da majemu wi pe lati oni lo, mo di tire; wi pe, lati oni lo, o di temi; wi pe lati oni lo, ayo re ni yoo je ayo mi; ibanuje re ni yoo je ibanuje mi; awon ara ile re yoo si je ara ile mi. Akoko naa de wayi, ti en8i meji pa ara po loju gbogbo aye ti won di okan soso. <yor>Èmi Ìrinkèrindò, ọmọ Ìfẹdayépọ, ọmọ ènìyàn, ti n gbé Ilé- Alárìnkiri, ti ń lọ sí òkè Ìrònù, nínú igbó Elegbeje, gba Ìfẹpàtàkì, ọmọ Ajédùbúlẹ, ti ń gbé odó Ìrántí, àbúrò Olókun tí í ṣe alákòóso omi. Mo sì ṣe ìlérí, níwájú ènìyàn, àti níwájú iwin, níwájú ẹmí ti à ń rí, àti níwájú èyí tí a kò rí, níwájú ejò àti níwájú ẹranko, níwájú ẹyẹ àti níwájú kòkòrò, níwájú ọpọlọ àti níwájú akàn, wí pe: bí mo ti fẹ ọmọ náà yìí, nn kò níi jẹ kí ìyà jẹ ẹ, n kò ní jẹ kí ebí pa a, n ó sì máa ṣe aájò rẹ bí ó ti yẹ. Bí ara rẹ kò bá le, n ó bá a wá òógùn si i, bí n kò bá mọ òògùn àìsàn náà, n ó wí fún àwọn tí ó bà mọ ọ, kí wọn ṣe é fún mi. Kì í ṣe eléyìínìkan. Mo níláti mọ pé, aájò tèmi kò bá le, n o fi ọwọ bàá lára, láti mọ bí ara rẹ bá ti gbóná sí, n ó béèrè bí ìyàwó mi ti ń gbádùn sí, n ó kìí láti fi hàn pé mo mọ iyì rẹ, bí òtútù bá ń pa á, n o mú aṣọ mìíràn, n ó dà á bò ó lára, n o béèrè ohun tí o ń fẹ jẹ, bí ó bá sì ti sọ fún mi, n ó yára ránṣẹ kí wọn máa wá a, n kò ní lọ sí òde. Ki n máa siré lọhùn-ún, kí ó sì dàbí ẹni pé n kò bìkótà fún ìyàwó mi, nítorí aláìmọkan ni ènìyàn náà, tí ara ìyàwó rẹ kò dá nílé, tí ó bá òde ẹmu lọ, tí o ń rẹrìn-ín lọhùn-ún bí ẹni pé kò sí nnkan kan. Mo sì tún ṣe ìlérí pẹlú pé kò sí ohunkóhun tí obìnrin yìí lè ṣe, tí n ó fi gbé ọwọ mi sókè lùú, ẹni tí ó bá lu ìyàwó rẹ, olúwarẹ lu ohun ẹlẹgẹ Olódùmarè, ó mú ara rẹ kúrò ni ipò ènìyàn, ó fi ara rẹ sí ipò ajá tí ó ní dìgbọlugi. N ó máa bọwọ fún àwọn ara ilé ìyàwó mi, ẹni tí o ṣe àfojúdi sí àwọn obi aya rẹ ti fi ara rẹ gégùn-ún, ẹni tí o fi àna rẹ bu ti sọ ara rẹ di ẹni èpè. Bí ìyàwó mi bá sọrọ ẹdùn ọkàn rẹ hàn mi, n ó fún un ní èsí tí ó yẹ. Bí ó bá ń fẹ ìmọràn nípa nǹkan kan, n o fún un nì ìmọràn tí mo bá mọ, n kò ní sọ ilé wa di ilé ìbànújẹ, ki n máa rojú kórókóró kiri, ki n máa dákẹ dúduudu. Ṣùgbọn kàkà bẹẹ, n ó máa bá ìyàwó mi ṣe àwàdà, n ó máa bá a rẹrìn-ín, n ó máa báa ṣiré titi ọjọ ayé mi. Mo tún ṣe ìlérí níwájú gbogbo yín, pé n ó kìlẹ fún ojú mi, n kò ní jẹ kí ojú kòkòrò wọ ibẹ, bí ìyàwó mi ti ń wù mí tẹlẹ, ni yóòo máa wù mí títí láéláé. Nínú àìsàn, yóò máa wù mí; nínú ìlera yóò máa wùu mí; ìgbà tí ó bá lóyún, tí ikùn rẹ bà yọ bọǹbọ, tí ètè rẹ gbẹ, tí ara rẹ funfun, yóò máa wù mí síbẹ náà ni. N kò ní jẹ kí ìyàwó mi tẹ láàrin ẹgbẹ, n kò sì ni fii sílẹ kí ojú máa pọn ọn. Èmi sì mọ pé, ọmọ yìí kìí ṣe ọmo ìyá mi, bí ó bá ṣẹ mi, mo níláti bomi ṣùúrrù mu, bí mo bá bínú díẹ, dandan ni kí n tètè ronú padà ki n fi ẹrín lé ìbínú lọ ní ilé wa. Mo tún ṣe ilérí lónìí pé, bí ó ti wù tí inú bí mi tó, ọrọ burúkú kò ní ti ẹnu mi jáde si i. Mo mọ láti òní lọ pé, ìyàwó yìí lè lọ bímọ fún mi, bí ó bá bímọ fún mi, ki ń dúpẹ lọwọ Ọlọrun ọba ki ń tọjú ọmọ tí o fi jínkí mi. Mo tún mọ bákan náà pé, ìyàwọ mi yìí lè ṣàì bímọ fún mi, bí èyí bá jẹ ìpín mi, n kò gbọdọ jẹ kí èyí ba àlàáfíà ilé wa jẹ. Ó jẹ àṣà tí ó burú jùlọ lọpọlọpọ, láàrin àwọn orílẹ èdè mìíràn, pé kí ẹni tí kò bímọ, rò pé ayé òun ti bàyẹ, kí ó rrò pé fi òun ti parí, kí ó máa kábàámọ pé, kí ni òun wá sí ayé ṣe, ènìyàn lè wà ní àìlọmọ, kí o ṣe ayé ní rereju ọlọmọ lọ, ènìyàn lè bímọ, kí o bí ìjàngbọn sílẹ, kí o fi ọmọ rẹ ṣe ayé ní ibi. Lórí gbogbo ìwọnyí, èmi, Ìrìnkèrindò, tí o di ọkọ Ìfẹpàtàkì lónìí, bẹ gbogbo yín, kí ẹ bá mi gbádùrà pé ẹrù ńlá tí mó tẹ orí gbà lónìí, kí Olódùmarè bá mi gbé e; kí Ọlọrun bá mig bé e; kí Ẹlẹdàá mi bá mi gbé e, kí ọba Àìkú bá mi gbé e, kí ọba Àìrí bá mi gbé e, kí ọlọjọ òní bá mi gbé e, kí ọba Alèwílèṣe bá mi gbé è, kí Alákòóso ayé àti Alákòóso ọrun bá mi gbé e, kí àwọn ogun ọrun sì máa bá mi gbé e titi láéláé. Nítorí náà, ìyàwó mi, Ìfẹpàtàkì, mú ọwọ rẹ wá, èmi, Ìrìnkèrindò fi òrùka díámọǹdì yìí, bá ọ dá májẹmú wí pé láti òní lọ, mo di tìrẹ; wí pé, láti òní lọ, o di tèmi; wí pé láti òní lọ, ayọ rẹ ni yóò jẹ ayọ mi; ìbànújẹ rẹ ni yóò jẹ ìbànújẹ mi; àwọn ara ilé rẹ yóò sì jẹ ará ilé mi. Àkókò náà dé wàyí, tí ẹn8i méjì pa ara pọ lójú gbogbo ayé tí wọn di ọkan ṣoṣo. 